proxectonos/corpus_dominio_legal_administrativo_tmp huggingface dataset:
22/09/2017 | Administración LocalMunicipal
Santiago de Compostela
Servizo de Contratación
Subministración dun tractor con dúas desbrozadoras. Orzamentos participativos 2017 Compostela Decide

OBXECTO DO CONTRATO: Subministracion dun tractor con dúas desbrozadoras. Orzamentos participativos 2017 COMPOSTELA DECIDE. REFERENCIA DO EXPEDIENTE: CON/41/2017. TIPO DE LICITACIÓN: 99.060,00 euros. PRAZO DE EXECUCIÓN: Establécese un prazo de execución de 1 mes. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. “10.2.- O contrato adxudicarase, mediante procedemento aberto, tomando como base os seguintes criterios de adxudicación: MAIOR BAIXA ECONÓMICA………………………………………………. Ata 40 puntos As empresas clasificaranse inicialmente por orde de mellor a peor segundo o criterio do “prezo máis baixo da oferta”. Obtida a orde de prelación de tódalas ofertas segundo este criterio, outorgaráselle a puntuación máxima de 40 puntos á oferta máis baixa e aplicaráselle ao resto das ofertas a seguinte fórmula (para calcula-la súa puntuación): Pn = (Pm x Ob ) / On Sendo: Pn: puntuación da oferta. Pm: puntuación máxima posible. Ob: importe da oferta máis baixa. On: importe da oferta que hai que puntuar. AMPLIACIÓN DO PRAZO DE GARANTÍA. Sobre o mínimo de dous anos establecido no prego.2 puntos por ano adicional ata un máximo de 10 puntos. SERVIZO DE MANTEMENTO. - Por un compromiso de atención inmediata nas reparacións, cun tempo de resposta inferior a oito horas en días laborables: 2 puntos. - Polo compromiso de disponibilidade dun tractor de substitución durante o período de garantía ofertado e de análogas características ó subministrado.3 puntos.” GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 18 de setembro de 2017. A CONCELLEIRA DELEGADA DE ECONOMÍA, FACEDA E ADMINISTRACIÓN Asdo.: María Rozas Pérez
22/09/2017 | Administración LocalMunicipal
Pontedeume
Padróns SAF correspondentes ao mes de maio 2017

ANUNCIO Aprobación dos Padróns SAF de dependencia e libre concorrencia maio 2017 Mediante Decreto de Alcaldía n.º 535/2017 de data 14/09/2017, aprobáronse os padróns/matrículas de: – Prezo público pola prestación do servizo de axuda a domicilio de libre concorrencia, e – Prezo público pola prestación do servizo de axuda a domicilio dependencia, correspondentes ao mes de maio de 2017, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, xeral tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 31 da Lei 30/92 de 26 de novembro) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: – Recurso de reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. – Recurso contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Pontedeume, 19 de setembro de 2017. O alcalde Bernardo Fernández Piñeiro
22/09/2017 | Administración LocalMunicipal
Porto do Son
Aprobación provisional de modificación da Ordenanza fiscal nº 5, reguladora do imposto sobre construcións, instalación e obras

O Pleno do Concello de Porto do Son, na sesión do 14 de setembro de 2017, aprobou provisionalmente a modificación da Ordenanza fiscal nº 5, reguladora do imposto sobre construcións instalacións e obras. De conformidade co previsto no art.17 do RD Lexislativo 2/2004, do 5 de marzo, texto refundido da Lei reguladora das facendas locais, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados poidan examinar os expedientes e presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Intervención municipal de 09:00 a 14:00 horas. Porto do Son, 18 de setembro de 2017. O Alcalde- Presidente, Asdo. José Luis Oujo Pouso
22/09/2017 | Administración LocalMunicipal
Neda
Exposición pública do padrón de pasaxes permanentes 2017

A Xunta de Goberno Local deste Concello, na sesión do día 18 de setembro 2017, acordou aprobar o padrón de contribuíntes pola TAXA DE PASAXES PERMANENTES ANO 2017. Exposición: O padrón quedará exposto o público no Concello durante o prazo de QUINCE DÍAS, a contar dende o seguinte ao da publicación do presente anuncio no BOP. Dito anuncio terá carácter de notificación colectiva ao abeiro do disposto no artigo 107 da Lei 58/2003, xeral tributaria, e artigo 24 do RXR. Período de cobramento: O período de cobro será de DOUS MESES, contados a partir do día seguinte ó da publicación do edicto de exposición pública. Os contribuíntes que teñan domiciliado o pagamente nunha entidade financeira, os recibos seránlles cargados no conta por eles indicada, tanscorridos QUINCE DÍAS despois de iniciado o período de cobramento. Recursos: Contra o presente acordo, que é definitivo na vía administrativa, poderá interpor no prazo de dous meses, contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (capítulo II) da Lei 29/98, do 13 de xullo, reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99 do 21 de abril en relación cos 123 e seguintes da Lei 39/2015, do 1 de outubro, do procedemento administrativo común das admninistracións públicas; a exercer no prazo dun mes, contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes, (igualmente contado desde o día seguinte o da notificación) ó que se refire o artigo 108 da Lei reguladora das bases do réxime local de 2 de abril de 1985, tal como preceptúa o artigo 14.4 da Lei 39/88, do 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 18 de setembro do 2017. O ALCALDE Asinado: Ángel Alvariño Saavedra
22/09/2017 | Administración LocalMunicipal
Dodro
Transmisión da titularidade do ben inmoble Centro de Saúde de Lestrove do concello de Dodro ao Sergas

Asunto: Transmisión da titularidade do ben inmoble “Centro de Saúde de Lestrove” do concello de Dodro ao SERGAS. Por Acordo do Pleno de data de 15 de setembro de 2017, en sesión ordinaria aprobou inicialmente a Transmisión da titularidade da titularidade do ben inmoble Centro de Saúde de Lestrobe sito en Calle Fortunato Cruce 76, Parroquia de Lestrobe, Concello de Dodro, A Coruña, a favor Servizo Galego de Saúde, sen cambio do destino, en exercicio das súas competencias, en exercicio das súas competencias, en virtude dun mes do artigo 269.1 da Lei 5/1997, de 22 de xullo, de Administración Local de Galicia. Exponse ao público, polo prazo dun mes, o citado acordo plenario e expediente, para que polos interesados poidan formular as alegacións ou reclamacións que estimen pertinentes; e no caso de que non se presenten, o acordo entenderase definitivo. Dodro, 19 de setembro de 2017 O alcalde Valentín Alfonsín Somoza
22/09/2017 | Administración LocalMunicipal
Pontedeume
Exposición pública de padrons SAF mes de xuño 2017

ANUNCIO Aprobación dos Padróns SAF de dependencia e libre concorrencia xuño 2017 Mediante Decreto de Alcaldía n.º 536/2017 de data 14/09/2017, aprobáronse os padróns/matrículas de: – Prezo público pola prestación do servizo de axuda a domicilio de libre concorrencia, e – Prezo público pola prestación do servizo de axuda a domicilio dependencia, correspondentes ao mes de xuño de 2017, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, xeral tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 31 da Lei 30/92 de 26 de novembro) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: – Recurso de reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. – Recurso contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Pontedeume, 19 de setembro de 2017. O alcalde Bernardo Fernández Piñeiro
22/09/2017 | Administración LocalMunicipal
As Pontes de García Rodríguez
Intervención
Anuncio aprobación inicial modificación de créditos núm.22/2017 na modalidade de crédito extraordinario e suplemento de crédito

Polo Pleno do Concello, en sesión ordinaria celebrada o día 13 de setembro do presente ano aprobouse o expediente de modificación de créditos número 22/2017 de crédito extraordinario e suplemento de crédito, por importe de 2.472.655,65 € De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 14 de setembro de 2017. O concelleiro delegado de facenda, patrimonio, urbanismo e servizos, Antonio Alonso Román
22/09/2017 | Administración LocalMunicipal
Fisterra
Aprobación definitiva do presuposto ordinario 2017

EDICTO Quedando definitivamente aprobado polo Pleno da Corporación na sesión do dia 22 de Agosto de 2017 o Presuposto para o exercizo económico de 2017, en cumprimento do que dispon o artigo 150.3 de la Ley 39/88 de 28 de Diciembre, faise público que dito presuposto ascende tanto no Estado de Gastos como no Estado de Ingresos á cantidade de Tres millóns catrocentos oitenta e sete mil setecentos noventa e sete euros con noventa e un céntimos ( 3.487.797,91 €) correspondendo a cada Capitulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS CADRO ORGÁNICO DESTE CONCELLO DE FISTERRA PARA O ANO DE 2.017 Fisterra, 20 de setembro de 2017. ALCALDE-PRESIDENTE O SECRETARIO-INTERVENTOR José Marcote Suárez Fatima Ezzahrae Mojardin Vibot
22/09/2017 | Administración LocalMunicipal
Ortigueira
Secretaría
Cese e nomeamento de persoal eventual

ANUNCIO Cese e nomeamento de persoal eventual Por renuncia do interesado con efectos da data once de setembro de dous mil dezasete CESA don Yannik Enzo Nicolas Caytuiro Emperador, DNI XXXXXXXXX, no posto de persoal eventual adscrito a Alcaldía do Concello de Ortigueira. Por resolución da Alcaldía número 730/2017, de data 15 de setembro de 2017, foi nomeada persoal eventual adscrito á Alcaldía coas características e retribucións que a continuación se indican: O que se fai público para xeral coñecemento e aos efectos oportunos. O alcalde Ortigueira, 19 de setembro de 2017. O alcalde Juan Vicente Penabad Muras
22/09/2017 | Administración LocalMunicipal
Fisterra
Exposición ao público da conta xeral do presuposto do ano 2016

EDICTO Formulada e rendida a Conta Xeral deste Concello correspondente ó exercicio 2016, integrada polas contas e estados a que fai referencia o artigo 190.2 da Lei 39/88, do 28 de decembro, e informada favorablemente pola Comisión Especial de Contas ó día 19 de setembro de 2017, exponse ó público cos documentos que o xustifican na Secretaría deste Concello, por espacio de quince días hábiles, contados a partir do seguinte ó da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que se estimen pertinentes, durante o dito prazo de exposición e os oito seguintes días, de conformidade co disposto no artigo 193.3 do citado legal e demais disposicións concordantes vixentes. Fisterra, a 20 de setembro de 2017. O ALCALDE, José Marcote Suárez
22/09/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 18 de setembro de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Coirós (expediente IN407A 2015/252-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Caresma, no concello de Coirós (expediente IN407A 2015/252-1), por resolución desta xefatura territorial, do 23 de agosto de 2017, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar os días 13, 14, 15 e 16 de novembro de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Coirós, deducida da que se someteu a información pública no DOG, no BOP e no xornal La Voz de Galicia de datas 11.11.2015, 27.10.2015 e 23.11.2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 18 de setembro de 2017 Isidoro Martínez Arca Xefe Territorial da Coruña
26/09/2017 | Administración LocalMunicipal
Narón
Intervención
Orzamento

O Concello Pleno, en sesión extraordinaria celebrada o día 18 de setembro de 2017, aprobou inicialmente o expediente de modificación de crédito n.º 13/2017: subexpediente nº 01/2017 de crédito extraordinario e suplemento de crédito financiado co remanente de tesourería para gastos xerais procedente da liquidación do ano 2016 e con baixas por anulación. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 20 de setembro de 2017. O alcalde José M. Blanco Suárez.
26/09/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de admitidos e excluídos ao proceso selectivo para elaborar unha lista de persoal temporal para postos de técnico de son

ANUNCIO Relación provisional de admitidos e excluídos ao proceso selectivo para elaborar unha lista de aspirantes a nomeamentos de persoal interino e/ou persoal laboral temporal. Posto de técnico de son (subgrupo C1). Por resolución da presidencia número 29509/2017 do 22/09/2017, que se reproduce a continuación, aprobouse a relación provisional de admitidos e excluídos ao proceso selectivo para elaborar unha lista de persoal funcionario interino e/ou laboral para postos de técnico de son. “D. Valentín González Formoso, Presidente da Deputación Provincial da Coruña, Logo de ver as solicitudes presentadas para tomar parte nas probas selectivas convocadas no BOP n.º 129 de 10/07/2017, para a elaboración de listas de aspirantes para o posible nomeamento como persoal funcionario interino e/ou laboral temporal para postos de Técnico de Son (subgrupo C1, de Administración Especial), e tendo en conta as bases da convocatoria: RESOLVO: Aprobar as listas provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles aos efectos de reclamacións previstos na normativa vixente: A Coruña, 25 de setembro de 2017. O Presidente O Secretario PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
26/09/2017 | Administración LocalMunicipal
Culleredo
Economía, Facenda e Réxime Interior
Ampliación do prazo de xustificación das subvencións municipais destinadas a asociacións e entidades sen ánimo de lucro do termo municipal de Culleredo para o ano 2017

BDNS (indentif.): 351656 Con relación á convocatoria de subvencións destinadas a asociacións e entidades sen ánimo de lucro do termo municipal de Culleredo para o ano 2017 (convocatoria e extracto das bases publicadas no BOP n.º 117, de 22 de xuño), faise público que mediante resolución de 19 de setembro acordouse a ampliación do prazo de presentación da documentación xustificativas das subvencións outorgadas ata o 16 de outubro de 2017. Culleredo, 21 de setembro de 2017. O alcalde Julio Sacristán de Diego
26/09/2017 | Administración LocalMunicipal
Santiso
Apertura de prazo extraordinario e excepcional de solicitude de axudas ao estudo curso escolar 2016/2017

ANUNCIO Apertura prazo extraordinario e excepcional de solicitude de axudas ao estudo curso escolar 2016/2017 Dáselle publicidade á Resolución de Alcaldía de data 20/09/2017: “ASUNTO: PRAZO EXTRAORDINARIO DE SOLICITUDE DE BECAS AO ESTUDO EXPEDIENTE: 2017/G003/000137 ANTECEDENTES: Por medio do decreto n.º 168 do 28-7-2017 aprobáronse as bases e convocatoria das axudas ao estudo, curso escolar 2016-2017. A convocatoria foi publicada no BOP do 3-8-2017 e dispuña un prazo de solicitude de 10 días hábiles. A convocatoria realizada no mes de agosto deu lugar a unha serie de problemas, como a menor difusión da convocatoria no posible colectivo interesado, así como e sobre todo, a imposibilidade do alumnado que tiña convocatoria de exames no mes de setembro de 2017 de participar na convocatoria. Tendo en conta tales inconvenientes, no uso das atribucións que me outorga a lexislación do réxime local, RESOLVO: 1) Ábrese un prazo extraordinario e excepcional de solicitude de axudas ao estudo, curso escolar 2016-2017, de conformidade coas bases aprobadas no Decreto n.º 168, do 28-7-2017. O novo prazo de presentación de solicitudes será de 10 días hábiles dende a publicación da convocatoria extraordinaria no Boletín Oficial da Provincia da Coruña.2) Naquelas solicitudes nas que se observe a falta de documentación para a súa valoración, será solicitada por escrito ao interesado para que no prazo de 5 días hábiles, a contar dende a recepción da comunicación, presente a documentación solicitada. Se transcorrido ese prazo non se presentara procederase ao arquivo do expediente.” Santiso, 21 de setembro de 2017. O alcalde Manuel Adán López
26/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56516. Solicita Rosa María Marcote Canosa. Obras para construción de vivenda unifamiliar en zona de policía dun rego no lugar de Sardiñeiro, parroquia de Sardiñeiro (San Xoán), no T. M. de Fisterra (A Coruña)

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jessica Raquel Pebe Krebs solicita de Augas de Galicia a autorización de obras para a construción dunha vivenda unifamiliar na parcela 291 da parcelaria San Juan Sardiñeiro 8, ref. catastral 1047620MH8514N0001JA), correspondente ca dirección de rúa Lagares, concello de Fisterra. A vivenda contará cun andar e baixo cuberta e sitúase dentro da zona de policía do río do Medio. No anuncio publicado no BOP n.º 114, do día 19/06/2017, observouse o seguinte erro na identificación da parcela obxecto das obras. A parcela onde se solicita realizar unha vivenda unifamiliar é a n.º 293 do polígono 501 de referencia catastral 1047620MH8514N. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fisterra ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de setembro de 2017. O xefe do Servizo Territorial (ASINADO DIXITALMENTE Á MARXE) Oiher Bharwani Pascual Riquelme
26/09/2017 | Administración LocalMunicipal
Narón
Intervención
Orzamento

O Concello Pleno, en sesión extraordinaria celebrada o día 18 de setembro de 2017, aprobou inicialmente o expediente de modificación n.º 2 da Base nº 45 das Bases de execución do orzamento do exercicio 2017 e do anexo de transferencias nominativas. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 21 de setembro de 2017. O alcalde José M. Blanco Suárez.
26/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación inicial do expediente de deslinde do monte Costa en Culleredo (A Coruña)

ANUNCIO DE APROBACIÓN INICIAL DO EXPEDIENTE DE DESLINDE DO MONTE COSTA EN CULLEREDO (A CORUÑA) O Pleno da Deputación da Coruña, na súa sesión celebrada o pasado 15 de setembro do 2017 acordou: PRIMEIRO.–Proceder ao deslinde da finca coñecida como Monte Costa, no concello de Culleredo (A Coruña), propiedade da Deputación da Coruña. SEGUNDO.–Notificar o presente acordo ás persoas titulares das fincas colindantes, e demais titulares de dereitos reais afectados polo deslinde, para a presentación de cantos documentos estimen oportunos en proba e defensa dos seus dereitos, ata os vinte días hábiles anteriores ao comezo das operacións. TERCEIRO.–Publicar, con esta finalidade, anuncio de deslinde no Boletín Oficial da Provincia e no taboleiro de anuncios do Concello de Culleredo. CUARTO.–Trasladar o presente acordo ao Rexistro da Propiedade n.º 3 da Coruña, para os efectos de que se realice a anotación marxinal do deslinde. QUINTO.–Establecer que o deslinde se iniciará o xoves 14 de decembro do 2017 ás 11.00 horas na Casa do Concello de Culleredo, sempre que transcorresen 60 días dende a publicación do anuncio no Boletín Oficial da Provincia, facultando á Presidencia para modificar mediante resolución a data, a hora ou o lugar, se as circunstancias así o requirisen. En cumprimento do citado acordo, expóñese a información pública o presente expediente, que está de manifesto no Servizo de Patrimonio e Contratación no edificio principal da Deputación sito na avenida do Porto da Coruña número 2 quinto andar, na cidade da Coruña, para que no prazo indicado as persoas ou entidades interesadas poidan consultalo e, se é o caso, formular por escrito as alegacións que estimen oportunas. A Coruña, 18 de setembro do 2017. O Presidente A Secretaria acctal., Valentín González Formoso Amparo C. Taboada Gil
26/09/2017 | Administración LocalMunicipal
Oroso
Aprobación definitiva modificación de créditos 2017/14

Transcorrido o prazo de exposición ao público do expediente de modificación de créditos 2017/14 por transferencia de crédito trala publicación de anuncio da aprobación inicial no BOP de data 23 de agosto de 2017 sen interposición de reclamacións, enténdese definitivamente aprobado e procédese a súa publicación por capítulos, de conformidade co artigo 169.3 TR 2/2004 da lei das facendas locais en relación co artigo 177.2 TR 2/2004. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. En Oroso a 20 de setembro de 2017 Alcalde-Presidente Manuel Mirás Franqueira
26/09/2017 | Administración LocalMunicipal
Santiso
Cesión temporal parte inmoble municipal referencia catastral 15080A505006610000YECesión temporal parte inmoble municipal referencia catastral 15080A505006610000YE

CESIÓN TEMPORAL DE TERREO MUNICIPAL PARA LOCAL INTERXERACIONAL EN ARCEDIAGO Por acordo da Xunta de Goberno Local, adoptado en sesión de 5 de setembro de 2017, aprobouse inicialmente a cesión temporal de parte do inmoble municipal con referencia catastral 15080A505006610000YE, en Agro do Chao (Arcediago), á Asociación de Veciños Arcediago, Rairiz e Mourazos. O obxecto da cesión é a construción, xestión e mantemento dun local interxeracional. Exponse tal cesión ao público polo prazo de 30 días hábiles, segundo o disposto no Regulamento de Bens das Entidades Locais (R. D. 1372/1986, do 13 de xuño); durante tal prazo os veciños e calquera afectado poderán presentar por escrito as súas alegacións, que serán resoltas pola Xunta de Goberno; no caso de que non se presentasen alegacións o acordo pasará automaticamente a definitivo, sen máis trámite. Santiso, 20 de setembro de 2017. O alcalde Manuel Adán López
26/09/2017 | Administración LocalMunicipal
Santiago de Compostela
Servizo de Contratación
Corrección de erro de anuncio de licitación do Concello de Santiago de Compostela

CORRECCIÓN ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subministro de instalacións eléctricas temporais para alumeados festivos das rúas, prazas e espazos públicos do Casco Histórico, do Ensanche e das parroquias de Santiago de Compostela durante as festas de Nadal 2017 e Nadal 2018. REFERENCIA DO EXPEDIENTE: CON/39/2017. Advertido erro no anuncio publicado o día 21 de setembro de 2017 no BOP da provincia de A Coruña n.º 180, no apartado de PROPOSICIÓNS: Onde di: “PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 dias hábiles, a contar desde o día seguinte á data de publicación deste anuncio no Boletín Oficial da provincia da Coruña.” Debe dicir: “PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 dias naturais, a contar desde o día seguinte á data de publicación deste anuncio no Boletín Oficial da Provincia da Coruña.” Polo tanto o prazo de presentación de proposicións rematará o vindeiro 6 de outubro de 2017. Santiago de Compostela, 21 de setembro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez
26/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58900. Concello de Ordes. Proxecto de construción de tres depósitos de auga para incendios en Leira, Barbeiros, Parada, Lesta e Ordes, no T. M. de Ordes (A Coruña)

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ordes solicita de Augas de Galicia a autorización de obras. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58900. As obras solicitadas consisten na construción de tres depósitos de auga para a extinción de incendios nos puntos de coordenadas ETRS89 X:543.637 Y: 4.769.778, X:543.294 Y:4.774.349 e X:545.458 Y:4.770.433, correspondéndose coas parcelas n.º 9102 do polígono 904, n.º 111 do polígono 501 e n.º 624 do polígono 36 do concello de Ordes. Os depósitos terán 40 m 3 de capacidade, con dimensións exteriores 5,1x5,1x2 m e realizaranse mediante formigón armado e contarán cun peche perimetral de maia de 2 m de alto. As obras sitúanse na zona de policía de leitos do rego do Porto, rego de Lesta e rego de Cestaños. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de setembro de 2017. O xefe do Servizo Territorial (ASINADO DIXITALMENTE Á MARXE) Edison Bolivar Albertin Alcala
26/09/2017 | Administración LocalMunicipal
As Somozas
Desafectación camiño

Juan Alonso Tembrás, Alcalde- Presidente do Concello de As Somozas, FAI SABER: Que, por resolución de 14/09/2017, acordouse incoar expediente administrativo para a alteración da cualificación xurídica do inmoble: PORCIÓN DO CAMIÑO PÚBLICO de 150 m2 QUE PARTE DA CARRETERA AUTONÓMICA AC-110 Á ALTURA DO NÚCLEO DO LUGAR DE VILA, a fin de desafectalo e transformar así a súa actual natureza de Domino Público,-derivado do feito de atoparse adscrito á prestación dun uso público-; a Patrimonial. O mencionado ben está situado no lugar de Vila parroquia de Recemel, termino municipal de As Somozas, ten unha superficie de 150m2, linda: ao Norte, mais do mesmo camiño público; ao Sur, más do camiño público; ao Leste: fincacon referencia castrastral 0021002200NJ81H de Eduardo Terroba Iruzubieta ao 50% e de Florencia Irsani Ridaoui al 50% e ao Oeste: Finca con referencia castastral 002102300NJ81H propiedade de Kalin Castrodeza Oreal ao 50% e de Florencia Irsani Ridaoui al 50% e a súa natureza é de dominio público. O que se fai público de conformidade co establecido no artigo 8.2º do RB, a fin de que no prazo dun mes dende a súa publicación se poida examinar o expediente na Sección de Patrimonio desta Entidade Municipal e efectuarse as alegacións que se estimen pertinentes. En As Somozas, 18 de setembro de 2017 O Alcalde do Concello de As Somozas. Asinado: Juan Alonso Tembrás.
26/09/2017 | Administración LocalConsorcios
Consorcio As Mariñas
Aprobación inicial do Padrón fiscal da taxa pola recollida de residuos sólidos urbanos correspondente ao terceiro trimestre do ano 2017, que rexerá para o Concello de Culleredo

A Presidenta en funcións do Consorcio “As Mariñas” mediante Resolución de data 18/09/2017, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2017, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 20 de setembro de 2017 A presidenta en funcións Aroa Montanaro Cardo
26/09/2017 | Administración LocalMunicipal
Muxía
Aprobación definitiva de modificación de crédito

ANUNCIO DE APROBACIÓN DEFINITIVA DE EXPEDIENTES DE MODIFICACIÓN DE CRÉDITO O día 29 de agosto de 2017 o Pleno da Corporación aprobou inicialmente os expedientes de modificación de crédito “crédito extraordinario 2/2017” e “suplemento de crédito 2/2017”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP n.º 165, do día 31 de agosto de 2017. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: ESTADO DE INGRESOS ESTADO DE GASTOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Muxía, 25 de setembro de 2017. O alcalde Félix Porto Serante
26/09/2017 | Administración LocalMunicipal
A Coruña
Área de Emprego e Economía Social
Anuncio de licitación (As-88/2017)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-88/2017 2. Obxecto do contrato: Servizo de xestión e mantemento dos sistemas web do Servizo de Educación, que fomente a igualdade de trato entre mulleres e homes na empresa. Duración: dous anos prorrogables por dous máis.3. Tramitación: ordinaria. Procedemento: aberto suxeto a regulación armonizada.4. Orzamento base de licitación: 85.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: Ata o día 25 de outubro de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 20 de setembro de 2017 Francisco Emiliano Guirles Españon. Tte. Alcalde delegado da Área de Emprego e Economía Social (Decreto de delegación do 18.04.2017)
26/09/2017 | Administración LocalMunicipal
Teo
Anuncio de licitación da obra de “Rehabilitación e acondicionamento da escola unitaria de Solláns para a súa conversión nun espazo de traballo colectivo”

En data 19 de setembro de 2017 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, con multiplicidade de criterios de valoración, da obra denominada “REHABILITACIÓN E ACONDICIONAMENTO DA ESCOLA UNITARIA DE SOLLÁNS PARA A SÚA CONVERSIÓN NUN ESPAZO DE TRABALLO COLABORATIVO”, Expediente núm. O-6/17, financiado no 79,28% con cargo a fondos FEADER 75%, MARM 2,5% e AGADER 22,5% (núm. Expte. L17 1920 19 0027), e de acordo co seguinte cadro de características: 1.- Entidade adxudicadora: Concello de Teo 2.- Obxecto do contrato: REHABILITACIÓN E ACONDICIONAMENTO DA ESCOLA UNITARIA DE SOLLÁNS PARA A SÚA CONVERSIÓN NUN ESPAZO DE TRABALLO COLABORATIVO 3.- Expediente: O-6/17 4.- Tramitación e procedemento de adxudicación: Tramitación ordinaria e procedemento aberto, con multiplicidade de criterios de valoración.4.- Orzamento: 114.150,28 € máis 23.971,56 € de IVE (138.121,84 €) 5.- Valor estimado do contrato: 114.150,28 € 6.- Clasificación: non se esixe Clasificación a efectos de acreditación da solvencia: Grupo C subgrupo 4 categoría b 7.- Garantía provisional: non se esixe 8.- Garantía definitiva: 5% do importe de adxudicación do contrato (IVE excluido) 9.- Importe máximo dos gastos de publicidade de licitación a conta do contratista: 900,00 € 10.- Prazo de execución: 4 meses 11.- Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.teo. gal) 12.- Presentación de proposicións: no Rexistro do Concello, durante o prazo de 26 días naturais, contados desde o seguinte ao da última publicación do anuncio no Boletín Oficial da Provincia ou no Diario Oficial de Galicia. Máis información na Secretaría Xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 19 de setembro de 2017 O alcalde, Rafael C. Sisto Edreira
18/09/2017 | Administración LocalMunicipal
A Baña
Información pública da conta xeral 2016

ANUNCIO Información pública da conta xeral 2016 Consta no expediente a redacción do correspondente anuncio con data 16 de agosto para tramitar simultaneamente co anuncio de aprobación inicial do orzamento. A causa dun erro material non se produciu a correspondente publicación nas datas previstas, polo que se procede a publícalo pola vía de urxencia. A Comisión de contas, patrimonio e persoal, que funciona como Comisión Especial de Contas do Concello da Baña, informou favorablemente a conta xeral do exercicio 2016 en sesión celebrada o día 1 de agosto de 2016. Conforme ao establecido no RDL 2/2004, do 5 de marzo, e demais disposicións normativas concordantes exponse ao público durante o prazo de 15 días mediante anuncio no BOP para que os interesados lexítimos poidan examinala e presentar os reparos ou observacións que estimen pertinentes. Co obxecto de facilitar os prazos legais establecidos disponse a dispoñibilidade da conta xeral na Secretaría Xeral do Concello os sábados comprendidos no período de información anteriormente expresado en horario ordinario. A Baña, 15 de setembro de 2017. O alcalde, José Andrés García Cardeso
18/09/2017 | Administración de JusticiaJuzgados de Primera Instancia
1ª Instancia 8 A Coruña
Notificación sentencia juicio verbal 650/2016-S

Mario Joao Thome Dobrowolski, letrado da administración de xustiza do Xulgado de Primeira Instancia Núm.8 da Coruña, fago saber que no TIPO DE PROCEDIMIENTO: XUIZO VERBAL Nº 650/16-S ditouse SENTENCIA con data 17-7-17 que non puido ser notificada a DÑA. MODIGA BOJOR, MARIA ARACELI XXXXXXXXX, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución non cabe interpor recurso. Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, cinco de setembro de 2017 Mario Joao Thome Dobrowolski O letrado da administración de xustiza
18/09/2017 | Administración LocalMunicipal
Betanzos
Anuncio de aprobación inicial do ROM de Betanzos

EDICTO APROBACIÓN INICIAL DO REGULAMENTO ORGÁNICO MUNICIPAL DO CONCELLO DE BETANZOS Aprobado inicialmente o “Regulamento orgánico municipal do Concello de Betanzos” por acordo adoptado na sesión plenaria ordinaria de data 31/08/2017, e en cumprimento do disposto nos artigo 49 da Lei 7/1.985, Reguladora das Bases de Réxime Local, ábrese un período de 30 días, contados a partir da inserción deste anuncio no Boletín Oficial da Provincia de A Coruña para que calquera persoa física ou xurídica poida examinar o expediente na Secretaría deste Concello e formular as alegacións e suxestións que consideren convenientes. Así mesmo comunícase que transcorrido o devandito prazo sen que se produciran alegacións, o regulamento considerarase aprobado definitivamente. Betanzos, 11 de setembro de 2017. O ALCALDE José Ramón García Vázquez
18/09/2017 | Administración LocalMunicipal
A Coruña
Área de Emprego e Economía Social
Anuncio de correción de erros (Expte. As-50/2017)

Anuncio de correción de erros (expte. As-50/2017) Rectifícase o anuncio publicado nese BOP de data 12 de setembro de 2017, número de anuncio 2017/7615, relativo á contratación da prestación do servicio de roza e limpeza de camiños e espazos públicos non axardinados do termo municipal da Coruña, con criterios de sustentabilidade social e ambiental (As-50/2017), exclusivamente no seu punto 8, que queda redactado da seguinte forma: 8. Presentación de proposicións: a) Prazo: ata o día 16 de outubro de 2017. A Coruña, 12 de setembro de 2017. Selmira Saporta El Qarfaoui Tte. alcalde delegado da área de Emprego e Economía Social (Decreto de delegación do 18.04.2017)
18/09/2017 | Administración LocalMunicipal
Porto do Son
Aprobación inicial de expedientes de modificacións orzamentarias

ANUNCIO O Pleno da Corporación, na sesión ordinaria do 14 de setembro de 2017, aprobou inicialmente os expedientes de modificación de crédito que se indican: – Crédito extraordinario n.º 1/2017, por importe de cento oito mil novecentos € (108.900,00 €). – Baixa por anulación de crédito n.º 1/2017, por importe de dezaoito mil novecentos € (18.900,00 €). En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións, o expediente considerarase definitivamente aprobado. O expediente poderá consultarse na Intervención do concello, de 9 a 14 horas. Porto do Son, 14 de setembro de 2017. O alcalde Asdo.: José Luis Oujo Pouso
18/09/2017 | Administración LocalMunicipal
Ribeira
Bases para a contratación laboral dun/dunha dinamizador/a de museo. Corrección de erros

Corrección de erros do acordo adoptado pola Xunta de Goberno Local na súa sesión celebrada na data 13/07/2017, polo que se aproban as bases para a contratación dun/dunha DINAMIZADOR/A DE MUSEO pertencente á unidade de exposicións e museos do departamento de cultura do Concello de Riveira. Advertido erro no enunciado do Tema 14 da Parte Xeral, das bases para a contratación dun/dunha DINAMIZADOR/A DE MUSEO pertencente á unidade de exposicións e museos do departamento de cultura do Concello de Riveira, aprobadas por acordo da Xunta de Goberno Local na súa sesión celebrada na data 07/09/2017, e publicadas no Boletín Oficial da Provincia da Coruña número 140 do 26/07/2017. A Xunta de Goberno Local, na súa sesión celebrada na data 07/09/2017, acordou proceder á corrección do erro advertido, polo que Onde di: “ANEXO II: TEMARIO. A) PARTE XERAL (.) TEMA 14.- A Lei 8/1995, do 30 de outubro, do Patrimonio Cultural de Galicia e o seu desenrolo regulamentario”, debe dicir: “ANEXO II: TEMARIO. A) PARTE XERAL (.) TEMA 14.- A Lei 5/2016, do 4 de maio, do Patrimonio Cultural de Galicia e o seu desenrolo regulamentario.” O que se fai público aos efectos oportunos. Riveira, 12 de setembro de 2017 O alcalde Manuel Ruiz Rivas
18/09/2017 | Administración LocalMunicipal
Paderne
Bases para contratación dun peón

Por Decreto de 12 de setembro de 2017 o Alcalde-presidente do Concello de Paderne resolveu convocar procedemento público para a contratación laboral temporal dun peón ata o 31 de Decembro de 2017 e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e na web municipal, www.concellodepaderne.com. O prazo de presentación de instancias será de 5 días naturais, contados a partir do día seguinte á data de publicación do presente anuncio no BOP. Paderne, 12 de setembro de 2017 O alcalde-presidente César Longo Queijo